Modelbaas terug in hof oor seksklagtesDawie de Villiers in die hof. Foto: ANA Die staat het 46 getuies voor die hof ontbied om teen De Villiers te getuig. Die getuielys sluit jong kinders wat na bewering aan pornografie blootgestel is, beweerde slagoffers, asook kenners en lede van die ondersoekspan in. Van die getuies het reeds getuig. ŉ 20-jarige vrou het in Oktober verlede jaar teen De Villiers getuig en beweer hy het haar verkrag toe sy 15 jaar oud was. Sy het getuig dat sy meen De Villiers het haar verkrag, aangesien sy nie geld gehad het om die modelagentskap te betaal nie en dit die manier was om hom “terug te betaal”. De Villiers het skuld ontken op al 38 aanklagte teen hom. Lees alle vorige berigte oor Dawie de Villiers op Maroela Media.